Informatika – izborni, 23.3.2020.(ponedjeljak).

Silvana Smoljan, e-mail (osscerin@gmail.com)

Nastavna cjelina: E-svijet

Nastavna jedinica: Uporaba web pošte

Dragi učenici,

pozdravljam vas kao razrednica i želja mi je da se što lakše prilagodite ovakvom načinu praćenja nastave. Vanredni su uvjeti, a najbitnije je da se trudite i ne trošite vrijeme uzalud. Uvijek trebamo iz svake situacije izvući najbolje što možemo. Sve zadatke iz svih predmeta radite svaki dan koliko možete da vam se gradivo ne gomila. Svaki nastavnik je rekao na koji način da mu pošaljete povratnu informaciju - bit je da nastavnik vidi da dajete maksimum od sebe.

Nadam se da svi pozivate našu web stranicu i preuzimate radne materijale, a pošto nismo radili e-svijet i usluge (ta oblast je na kraju knjige i trebali smo je raditi pri kraju šk.godine), promijenit ćemo plan i sada odraditi te sate. Tako ćete vi moći pratiti lakše on-line nastavu.

Danas ćemo naučiti kako napraviti svoj e-mail i kako ga koristiti. Ova lekcija je u knjizi na str. 140.

Elektronska pošta (web pošta) ili e-mail služi za prijenos tekstualnih poruka i poruci prikvačenih datoteka (privitaka) putem Interneta

Osim pristupa Internetu osoba koja se služi web poštom mora imati otvoren korisnički račun.

Svaka e-mail adresa se sastoji od dva dijela odvojena znakom @ (čita se *et*).

Primjer e-mail adrese

[osscerin@gmail.com](mailto:osscerin@gmail.com)

Dio (gmail.com) je naziv serverskog računala (domene), a dio (osscerin) predstavlja jedinstvenu oznaku po kojoj se korisnici međusobno razlikuju i prepoznaju na tom serveru (korisničko ime).

U e-mail adresi nisu dozvoljena prazna mjesta niti hrvatski znakovi s kvačicama (ć,č,đ,š,ž)

Kako biste koristili uslugu web mail-a morate imati otvoren korisnički račun kod nekog od davatelja usluge web pošte.

Privitci su mape ili datoteke koje želimo poslati zajedno s porukom.

Tri su najpoznatija i najpopularnija sajta na kojima možemo napraviti e-mail. To su Gmail, Hotmail i Yahoo Mail.

Pokazati ću vam danas kako napraviti e-mail na najpopularnijem sajtu, a to je Gmail.

*Trebat će vam aktivan broj telefona jer će vam Gmail poslati sigurnosni kod na telefon koji ćete morati ukucati tijekom registracije. Time Google sprječava zlouporabu Gmail-a i otvaranje lažnih naloga.(može i bez tel.broja). Osobe mlađe od 13 godina ne mogu imati e-mail pa to uradite* ***uz pomoć roditelja****).*

Proces za otvaranje email naloga na Gmail-u je sledeći:

1. Otvorite <https://www.google.com/gmail> i u gornjem desnom uglu kliknite na Create Account (ako je na računalu već neki e-mail odaberite *upotrijebite neki drugi račun*, zatim otvorite korisnički račun, odaberite za sebe)
2. Otvorit će vam se Izradite svoj Google račun – forma koju treba da popunite na sljedeći način:

* U prva dva polja unesite ime i prezime
* U sledećem polju birate svoj Username – korisničko ime, točnije svoju email adresu (npr. imeprezime@gmail.com). Kad odaberete korisničko ime Google će provjeriti je li to korisničko ime dostupno. Može se desiti da je netko već iskoristio to ime pa ćete morati da ga promijenite (izaberite ime koje ćete lako zapamtiti jer će vam trebati kad se budete logirali na svoj Gmail)
* Zatim birate svoju zaporku (lozinku ili password). Upisati najmanje osam znakova, bez slova s kvakama (čćšđž). Obvezno zapamtiti lozinku jer ćete morati svaki put je upisati (negdje zapišite da samo vi znate!).
* U polju potvrdi (Confirm password) ponovo upišite odabranu lozinku. Odaberemo klikom na gumb dalje.
* Otvori se okvir u kojem možemo upisati br.tel(ne mora) i pomoćnu adresu (ne mora ali ako imate roditeljsku adresu možete unijeti jer u slučaju zaboravljanja na njihovoj možete dobiti oporavak svoje adrese)
* U poljima ispod naslova (mjesec, dan i godina) birthday treba da unesete svoj datum rođenja
* U sljedećem polju birate spol
* Nakon toga pročitate uvjete i odaberete prihvaćam i završili ste registraciju. Dobijete okvir u kojem vas Tim za podršku pozdravlja sa jednim e-mailom.

Izgled prozora:

* Na lijevoj strani imate gumb Novo (new) i ako kliknete dobijete okvir u kojem:
  1. U polju prima upišete web adresu kome šaljete (primjer meni [osscerin@gmail.com](mailto:osscerin@gmail.com) ),
  2. U polju predmet (subject) upišete ukratko o čemu se radi
  3. Ispod napišete tekst, a zatim pošalji (send).

***Zadatak je da mi pošaljete pozdrav (može i koju više riječ) na gore priloženu adresu.***

Ispod je pristigla pošta (Inbox) u kojoj možete vidjeti što vam je stiglo, klikom na nju na lijevoj strani imate pristigle e-mailove a ispod sadržaj otvorenog maila.

S lijeve strane imate strelicu (odgovori) gdje možete odgovoriti pošiljatelju.

Savjeti kod pisanja web pošte:

* Poruku uvijek započnite i završite pozdravom
* Pišite kratke poruke s jasnim rečenicama
* Pazite na gramatiku
* Pokušajte odgovoriti na poruku što je moguće prije
* Ne šaljite nepotrebne privitke
* Ne pišite sve velikim slovima, velika slova predstavljaju vikanje
* Pročitajte poruku prije nego li je pošaljete
* Ne prosljeđujte lančana pisma
* Ne šaljite poruke s uvredljivim sadržajem
* Primite li poruku uznemirujućeg sadržaja, potražite pomoć osobe kojoj vjerujete.

Napisati ćemo u bilježnicu naslov lekcije, datum i sve bitno da se možete podsjetiti.)